En dit terwyl hulle die arbeidsmark betree terwyl daar wêreldwyd ’n ekonomiese afswaai is. Hier is finansiële slaggate wat hulle moet vermy.
Dis nou benewens die gemiddelde wittebroodskoste van R30 000 en die paar duisend rand vir ringe. Gestel jy leen R70 000 vir die troukoste. Teen ’n rentekoers van 18% gaan jy oor vyf jaar R106 652 moet afbetaal.
Dit kan baie stremming op ’n paartjie plaas om hul huwelikslewe met soveel skuld te begin. Hou die koste laag en spaar daarvoor.
Sodra jy ’n salaris verdien, is die versoeking groot om jouself met nuwe elektroniese toestelle of meubels te beloon. Omdat jy die beste wil hê, maak jy skuld. Pas op; dis moeilik om uit die siklus te breek wanneer jy eers begin om meer te bestee as wat jy kan bekostig.
Millenniërs fouteer deur nie van jongs af met langtermynbeleggings te begin nie. Dit is nie veel moeite nie en kan begin met dit wat jy kan afknyp. Jy dra net iets by terwyl saamgestelde rente en die lang tydperk die res doen.
Joe begin egter eers op 35 spaar. Hy sit 30 jaar lank R3 000 per jaar weg (altesaam R90 000). Op 65 het hy net R303 000, hoewel hy vir baie langer dieselfde bedrag weggesit het.
As een mens eendag ’n tuisblyouer wil wees, moet julle geldelik daarvoor beplan. ’n Goeie raadgewer kan julle ’n finansiële plan help opstel wat aan albei se verwagtings voldoen en toekomstige geldgeskille voorkom.